Az 1986-os NHL-drafton választotta ki a Minnesota North Stars a tizedik kör 201. helyén. A Lake Superior State Universityn játszott még további négy szezont és az 1990–1991-es IHL szezonban debütált mint profi a Kalamazoo Wings csapatában. Ugyan ebben az évben kilenc mérkőzésen lépett pályára az NHL-ben. 1991-ben a San Jose Sharks-hoz csatlakozott sok North Stars játékossal együtt az 1991-es NHL-szétosztó és bővítő-draft miatt. Mielőtt a szezon elkezdődött volna a Sharks elcserélte őt Dean Evasonért a Hartford Whalersszel. Ez után játszott még a Calgary Flamesben, a Dallas Starsban és a Nashville Predatorsban. 2000-ben vonult vissza. 235 NHL mérkőzésen játszott. Nyolc gólt és 38 asszisztot jegyzett. Játszott még 12 rájátszás mérkőzésen.